এর ফলাফল-স্বরূপ, এদেশে ওই পাঁচ জন লেখক ছাড়া আর কোনো লেখক যেমন প্রতিষ্ঠা পান নি, তেমনি এই যুগের তরুণ’রাও জীবনের লক্ষ্য হিসেবে লেখক হবার কথা স্বপ্নেও ভাবতে পারেন না। এবং আমি খুব কষ্ট করে অনেক তরুণের লেখা পড়ে দেখেছি, তাদের বেশিরভাগের লেখালেখির সাধারণ অভ্যাসটিও গড়ে ওঠেনি, তাদের স্বতঃস্ফূর্ত লেখাগুলি বানান ভুল, ব্যাকরণগত ভুল, শব্দগত ভুল, বিকৃত শব্দ ব্যবহার, উপমার অপরিমিত ও অযথাযথ ব্যবহার ইত্যাদি দোষে এতটাই দুষ্ট যে, অনেক ক্ষেত্রেই লেখার বিষয়বস্তু অনেক চিত্তাকর্ষক হওয়া সত্ত্বেও, পাঠক হিসেবে আমি সে লেখার গভীরে প্রবেশ করতে পারিনি। আর এ থেকেই আশঙ্কা জাগে মনে – এই পাঁচ জন বিদায় নিলে (একজন ইতোমধ্যেই বিদায় নিয়েছেন) এদেশের প্রকাশনা শিল্প কি চিরতরে বন্ধ হয়ে যাবে?